अरुणाचल में पुल गिरने से 50 लोगों के मरने की आशंका  
अरुणाचल प्रदेश के पूर्वी कामेंग जिला स्थित सेप्पा में कामेंग नदी पर तारों के सहारे बनाए गए पुल के टूटने से कम से 50 लोगों के मारे जाने की आशंका है।
अरुणाचल प्रदेश के पूर्वी कामेंग जिला स्थित सेप्पा में कामेंग नदी पर तारों के सहारे बनाए गए झूलने वाले पुल के टूटने से कम से 50 लोगों के मारे जाने की आशंका है।  पुलिस अधीक्षक किमे आया ने बताया कि सेप्पा कस्बे के प्रवेशस्थल पर बना यह पुल उस समय गिर गया जब लोग उससे पार जा रहे थे। पुल गिरने से करीब 50 लोग मारे गए। यह कस्बा जिले का मुख्यालय है। उन्होंने बताया कि सीआरपीएफ, आईटीबीपी और जिला पुलिस के संयुक्त दल ने पांच शवों को निकाला है।  एसपी ने कहा कि नदी की तेज धार और अंधेरे के कारण तलाशी एवं बचाव अभियान में अड़चने आ रही हैं। उन्होंने बताया कि इस दुर्घटना में पूरा पुल धराशायी हो गया जिससे उस पर सभी लोग नदी में जा गिरे। उन्होंने बताया कि दो लोग तैरकर किनारे तक पहुंच गए। उन्होंने बताया कि शाम करीब साढ़े पांच बजे 100 लोग टेरी नामक कीट को मारने जा रहे थे।